เรียนรู้รหัสทั่วไป ถอดรหัส ถอดรหัสลำดับตัวเลข
ในระหว่างช่วงเวลาที่พบความยุ่งยากทางการเมือง พระนางแมรี่แห่งสก็อตแลนด์พยายามส่งข้อความโดยใช้สัญลักษณ์มาเป็นรหัสแทนพยัญชนะในภาษาอังกฤษและคำที่ใช้เป็นประจำ  คุณอาจพบว่าหลักบางอย่างของรหัสพระนางแมรี่นี้มีประโยชน์สำหรับการเรียนรู้สร้างรหัสของคุณเอง เช่น:  การใช้รูปทรงง่ายๆ มาใช้แทนตัวอักษรที่ใช้บ่อย อย่างรหัสพระนางแมรี่จะใช้วงกลมแทนตัว /A/ มันช่วยประหยัดเวลาได้มากเวลาใส่รหัส ใช้สัญลักษณ์ที่เห็นบ่อยเป็นส่วนหนึ่งของภาษารหัส อย่างรหัสพระนางแมรี่ใช้ "8" เป็นรหัสแทนตัวอักษร "Y" มันจะทำให้ผู้พยายามแกะรหัสงงเพราะอาจตีความเป็นตัวเลขแทนสัญลักษณ์รหัส ใช้สัญลักษณ์เด่นสำหรับคำสามัญ ในสมัยพระนางแมรี่นั้น คำว่า "ภาวนา" กับ "ผู้ถือจดหมาย" ได้รับสัญลักษณ์พิเศษ แต่คำพวกนี้เมื่อก่อนถูกใช้บ่อยกว่าในปัจจุบัน กระนั้น การใช้สัญลักษณ์แทนำที่ใช้บ่อยจะช่วยประหยัดเวลาและเพิ่มความซับซ้อนแก่รหัส รหัสที่เป็นวลีสามารถรวบความหมายหลายๆ อย่างไว้เป็นแค่วลีเดียว แม้กระทั่งระบบการเตืนภัยทางทหารหลายประเภท อย่างในระบบเตรียมความพร้อมรบ ก็เป็นรหัสที่รู้จักกันดีสำหรับการเตรียมป้องกันทางทหารของประเทศ  คิดหารหัสที่เป็นคำ/วลีที่เหมาะสมในชีวิตประจำวันของคุณ   ตัวอย่าง เมื่อจะพูดว่า "ฉันต้องไปที่ล็อกเกอร์" กับเพื่อนๆ ก็อาจใช้รหัสว่า "เลอะเทอะ" แทน เพื่อจะให้เพื่อนๆ รู้ว่าคนที่คุณชอบเดินเข้ามาในห้อง อาจใช้วลีรหัสว่า "พี่ชายฉันก็ชอบฟุตบอลเหมือนกัน" ความที่หนังสือนั้นหาง่าย ถ้ามันถูกใช้เป็นกุญแจไขรหัสแล้ว เวลาที่คุณได้รับข้อความก็สามารถไปร้านขายหนังสือหรือห้องสมุดเพื่อดูกุญแจไขรหัสได้   ตัวอย่าง คุณอาจตกลงใจจะใช้หนังสือนิยายวิทยาศาสตร์เรื่อง Dune ของแฟรงค์ เฮอร์เบิร์ตโดยรหัสตัวเลขแทนเลขที่หน้า บรรทัด และจำนวนของคำเริ่มจากทางด้านซ้าย   ข้อความที่ถูกเข้ารหัส: 224.10.1 ; 187.15.1 ; 163.1.7 ; 309.4.4  ข้อความที่ถอดรหัสแล้ว: I'm hiding my words.   หนังสือที่ถูกตีพิมพ์ต่างครั้งกันอาจใช้ตัวเลขหน้าต่างกัน เพื่อความมั่นใจว่าใช้หนังสือถูกเล่มเป็นกุญแจไขรหัส จึงต้องรวมชื่อสำนักพิมพ์ ปีที่พิมพ์ และอื่นๆ ลงในกุญแจไขรหัสด้วย สมุดไขรหัสอาจโดนขโมย สูญหาย หรือถูกทำลายได้ เทคนิคการวิเคราะห์รหัสลับใหม่ๆ พร้อมการวิเคราะห์จากคอมพิวเตอร์มักจะสามารถถอดรหัสที่ยากมากๆ ได้ ถึงกระนั้น รหัสสามารถนำมาใช้บีบข้อความยาวๆ ให้เหลือเพียงรหัสคำเดียว ทำให้มันประหยัดเวลาได้ดี  รหัสถูกใช้เป็นการฝึกหาแบบแผนที่ดี ทักษะนี้มีประโยชน์ในการเข้าหรือถอดรหัส หรือการถอดข้อความลับ รหัสมักจะใช้ระหว่างเพื่อนสนิท มุกตลกที่รู้กันเองในหมู่เพื่อนก็ถือเป็น"รหัส"ชนิดหนึ่งได้ ลองสร้างรหัสที่รู้กันเองกับเพื่อนสนิทของคุณดู การรู้เป้าหมายรหัสจะทำให้ไม่ต้องเสียเวลาที่จำเป็น หากเป้าหมายคือประหยัดเวลา คุณอาจต้องการแค่รหัสคำเฉพาะไม่กี่ตัว หรือถ้าต้องการจะถอดรหัสข้อความที่ละเอียด อาจต้องทำคู่มือถอดรหัสที่ดูเหมือนพจนานุกรมก็ได้   เลือกคำที่ต้องใช้บ่อยๆ ในข้อความที่คุณอยากเข้ารหัส นี่เป็นเป้าหลักในการบีบอัดเป็นรหัสคำ รหัสอาจทำให้ซับซ้อนขึ้นโดยใช้รหัสการไขต่างกันแบบวนไปหรือรวมรหัสไข กระนั้น ยิ่งใช้รหัสหลายแบบ ก็ยิ่งต้องพึ่งคู่มือไขรหัสมากขึ้น บีบย่อประโยคหรือคำที่ใช้บ่อย เช่น "Reading you loud and clear," ให้กลายเป็น "Roy" และให้ลองคิดรหัสคำสำรองสำหรับคำที่ถูกเข้ารหัสและคำที่ถูกใช้ประจำด้วยเช่นกัน  บางครั้ง รหัสอาจทำให้ข้อความดูคลุมเครือเอาได้ เช่น หาก "walk" หมายถึง "tango" และ "museum" หมายถึง "restaurant" โดยที่รหัสคำที่ใช้ก่อนหน้าอย่าง "Roy" ยังคงมีค่าเท่าเดิม   ข้อความ: เมื่อวาน ฉันอยากจะบอกว่า Roy ฉันจะ tango ไปที่ restaurant ตามที่วางแผนไว้ เท่านี้นะ  ความหมาย: เมื่อวาน ฉันอยากจะบอกว่า reading you loud and clear ฉันจะ walk ไปที่ museum ตามที่วางแผนไว้ เท่านี้นะ ใช้รหัสคำในคู่มือเพื่อเข้ารหัส คุณจะพบว่ามันช่วยประหยัดเวลามากหากจะทิ้งคำนาม (อย่างชื่อและคำสรรพนามเช่น ฉัน เธอ เขา) ไว้อย่างเดิม อย่างไรก็ตาม การตัดสินใจขึ้นอยู่กับสถานการณ์ของคุณเอง  รหัสสองชั้นที่ต้องใช้คู่มือสองเล่มมาช่วยเข้ารหัสหรือถอดรหัส ถือเป็นรหัสที่ถอดได้ยากกว่ารหัสชั้นเดียว กุญแจข้อความไขรหัส เป็นกลุ่มคำ ตัวอักษร สัญลักษณ์ หรือทั้งหมดผสมกันสามารถนำมาใช้เข้ารหัสข้อมูลได้  ผู้รับข้อความจะต้องใช้กุญแจถ้อยคำหรือตัวอักษร/สัญลักษณ์เหล่านี้ในการถอดรหัส  ตัวอย่าง ถ้ากุญแจรหัสคือคำว่า "SECRET" ตัวอักษรแต่ละตัวในข้อความจะถูกแปลงเป็นจำนวนตัวอักษรที่อยู่ระหว่างตัวมันกับตัวอักษรที่ตรงกันกับในกุญแจรหัส อย่างเช่น   ข้อความ: Hello  เข้ารหัส:/H/ อยู่ห่างจากกุญแจรหัส /S/ อยู่ 11 ตัวอักษร ส่วน /e/ นั้นอยู่ในจำแหน่งเดียวกัน (ศูนย์) กับกุญแจรหัส /E/ และ /l/ อยู่ห่างจากกุญแจรหัส /C/ อยู่ 9 ตัวอักษรไปเช่นนั้นเรื่อยๆ...   รหัสข้อความ: 11; 0 ; 9 ; 6 ; 10 เมื่อได้รับรหัส คุณต้องใช้คู่มือรหัสหรือกุญแจรหัสมาถอด มันอาจยากในตอนแรก แต่จะคล่องขึ้นเมื่อคุณคุ้นเคยกับรหัสมากขึ้น  เพื่อฝึกความสามารถในการถอดรหัส คุณอาจชวนเพื่อนๆ มาร่วมกลุ่มฝึกสร้างและถอดรหัสสมัครเล่น ส่งต่อข้อความกันเพื่อเพิ่มความคล่องแคล่ว รหัสลำดับตัวเลขใช้อัลกอริทึมซึ่งเหมือนกระบวนการแปลงที่ใช้กับข้อความอย่างต่อเนื่อง นั่นหมายถึงใครที่รู้รหัสนี้ก็สามารถไขมันออก   รหัสลำดับตัวเลขที่ซับซ้อนนั้นสามารถทำให้แม้แต่นักไขรหัสเก่งๆ ยังต้องงง บางครั้งคณิตศาสตร์ที่อยู่เบื้องหลังการเข้ารหัสแบบซับซ้อนนี้พิสูจน์ได้ว่าเหมาะกับการป้องกันข้อมูลทั่วไปได้ดีมาก นักถอดรหัสหลายคนจะเพิ่มกุญแจไข อย่างเช่นวันที่ เข้าไปเพื่อเพิ่มความแข็งแกร่งของรหัส กุญแจไขนี้จะปรับค่าผลลัพธ์ตามจำนวนของวันในเดือนนั้น (ในตอนแรก ผลลัพธ์ทุกตัวจะเปลี่ยนด้วยหนึ่ง) รหัสลำดับตัวเลขง่ายที่สุดแบบหนึ่งคือ รหัส ROT1 (บางทีก็เรียกว่ารหัสซีซาร์) ชื่อนี้หมายถึงคุณต้องเลื่อนตัวอักษรในพยัญชนะไปข้างหน้าหนึ่งตำแหน่งสำหรับตัวอักษรแต่ละตัวในข้อความ    ข้อความ ROT1: Hello  เข้ารหัส ROT1: i ; f ; m ; m ; p รหัสซีซาร์สามารถดัดแปลงให้เลื่อนออกไปเป็นตัวอื่นในพยัญชนะก็ได้ แต่ ROT1 กับ ROT13 จะออกมาไม่ต่างกัน รหัสลำดับตัวเลขสามารถทำให้ซับซ้อนอย่างยิ่ง บางทีต้องอาศัยการใช้พิกัด เวลา หรือค่าคุณสมบัติอื่นๆ มาใช้ประกอบ บางรหัสอาจต้องพึ่งพาคอมพิวเตอร์เลย ใช้อัลกอริทึมของคุณเข้ารหัสข้อความ ยิ่งคุณเรียนรู้กระบวนการเข้ารหัสมากขึ้นก็จะทำได้ไวขึ้น เพิ่มอัลกอริทึมเข้าไปเพื่อทำให้มันซับซ้อนขึ้น ดังตัวอย่าง   รวมสถานการณ์การเลื่อนให้รหัส เช่น ตามวันของสัปดาห์ ในแต่ละวันให้ใส่ค่าเข้าไป ปรับแต่งรหัสด้วยค่าเหล่านี้เวลาเข้ารหัสข้อความในวันนั้นๆ รวมเลขหน้าเข้าไปในข้อความที่เข้ารหัสด้วย อักษรแต่ละตัวในหน้านั้นจะถูกใช้เป็นกุญแจไขข้อความ ดังเช่น   ข้อความถอดรหัสครั้งที่ 1: 7 ; 2 ; 3 ; 6 ; 3  กุญแจไขรหัส: A_girl (ไม่นับการเว้นช่องว่าง)/H/ นั้นอยู่ห่าง 7 ตัวอักษรจาก /A//e/ อยู่ห่าง 2 ตัวอักษรจาก /g//l/ อยู่ห่าง 3 ตัวอักษรจาก /i/เช่นนี้ไปเรื่อยๆ...   ข้อความที่ปรับตามกุญแจไขรหัสแล้ว: Hello พอคุณมีประสบการณ์การอ่านรหัสมันก็จะง่ายขึ้นจนถึงขนาดมองปราดเดียวก็เข้าใจ ความที่กระบวนการเข้ารหัส (อัลกอริทึม) นั้นคงที่ตลอด ความเคยชินจะช่วยให้คุณสังเกตเห็นและเดาได้ดีขึ้นเวลาต้องถอดรหัสที่ใช้ระบบแบบนี้  ชมรมถอดรหัสสมัครเล่นเป็นที่นิยมในอินเทอร์เน็ต ส่วนใหญ่มักไม่มีค่าใช้จ่ายและมีข้อมูลพื้นฐานการถอดรหัสให้แก่คนที่สนใจ
ใช้รหัสที่เคยถูกใช้โดยพระนางแมรี่แห่งสก็อตแลนด์. ใช้รหัสที่เหมือนกับการเตือนภัยทางทหาร. เข้ารหัสข้อความด้วยรหัสกุญแจจากหนังสือ. ตระหนักในข้อจำกัดของรหัส. พิจารณาเป้าหมายของรหัสของคุณ. ทำคู่มือถอดรหัส. ประยุกต์คู่มือเข้ากับข้อความ. อีกทางคือใช้กุญแจในการเข้ารหัสข้อความ. ถอดรหัส. พิจารณาความเหมาะสมของการใช้รหัสลำดับตัวเลข. สร้างอัลกอริทึมเพื่อปรับใช้กับข้อความ. เข้ารหัสข้อความ. ถอดรหัสลำดับตัวเลข.
https://www.wikihow.com/Create-Secret-Codes-and-Ciphers https://www.wikihow.com/Create-Secret-Codes-and-Ciphers https://www.wikihow.com/Create-Secret-Codes-and-Ciphers
Learning Common Codes Unlocking Codes Deciphering Ciphers